b'\n_START_ARTICLE_\nTortilja\n_START_PARAGRAPH_\nTortilja (\xc5\xa1pa. tortilla) je vrsta tanke poga\xc4\x8de napravljena od fino samljevenoga p\xc5\xa1eni\xc4\x8dnoga bra\xc5\xa1na._NEWLINE_Izvorno su bile kukuruzne tortilje prije dolaska Europljana u Ameriku, a tortilja od p\xc5\xa1eni\xc4\x8dnoga bra\xc5\xa1na bila je inovacija nakon otkri\xc4\x87a p\xc5\xa1enice u Novome svijetu, dolaskom doseljenika iz \xc5\xa0panjolske._NEWLINE_Kukuruzne tortilje jele su se tisu\xc4\x87ama godina na sjeveru, sjeverozapadu i sjeveroistoku Meksika, gdje su bile glavna hrana ameri\xc4\x8dkih indijanskih plemena. U novije vrijeme, druge zemlje po\xc4\x8dele su se zanimati za meksi\xc4\x8dku kuhinju pa se meksi\xc4\x8dka hrana pro\xc5\xa1irila osobito u Sjevernoj Americi, Europi i isto\xc4\x8dnoj Aziji._NEWLINE_Tortilje se obi\xc4\x8dno pripremaju s mesom kako bi se dobila jela kao \xc5\xa1to su: tacosi, burritosi (jelo koje potje\xc4\x8de iz sjevernog Meksika) i enchiladasi. Tortilje se tako\xc4\x91er koriste u jelu baleadas, tipi\xc4\x8dnom za Honduras. Tijesto za tortilju radi se bez kvasca.'